Syra Alonso

Syra María Alonso Brufau, nada na Coruña en 1899 e finada en México en 1970, foi unha escritora galega.

 Traxectoria 
Procede dunha familia da burguesía comercial coruñesa. A súa vida emparéllase coa do artista Francisco Miguel, co que casa en 1920.Repertorio biobibliográfico do exilio galego 2001, CCG. Despois viaxaron a Montparnasse, París (1923), e Cuba, até deterse en 1926 nun México eufórico no que destaca a convivencia con David Alfaro Siqueiros e a poeta Blanca Luz Brum que marca as súas vidas. Durante a súa estadía en México coñeceu ao cineasta Sergei Eisenstein, que se apaixona por ela. Syra ten tres fillos  e Francisco Miguel retrátaa unha morea de veces no amplo álbum de debuxos nos que se adiviña a súa imaxe. O 10 de novembro de 1933 a parella embarcou cos seus cativos no vapor Cristóbal Colón para regresar a Galicia. Establecen a súa residencia no Porto de Santa Cruz (Oleiros), na que Syra chama a Casa da Felicidade, nome que sería lembrado despois por ela con nostalxia.
miniatura|"Casa da Felicidade", residencia de Francisco Miguel e Syra en Coruxo de Abaixo"Memoria de Santa Cruz" La Opinión Coruña, 16/8/2015.
O 3 de agosto de 1936 a Garda Civil detén a Francisco Miguel acusado de actuar contra o réxime militar golpista, sendo fusilado o 28 de setembro. Dous anos despois, Syra comezou a escribir un diario no que recolleu o período de agochamento en Galicia ata que conseguiu saír cos seus fillos de novo para México en 1942, vía Lisboa. Despois de vivir en Actopán, residiu en distintos domicilios de Cidade de México e Cuernavaca. Os últimos anos pasounos en México D.F., ata a súa morte producida por un cancro de ósos.

No ano 2000 a editorial A Nosa Terra publicou Syra Alonso: Diarios, con tradución de Anxos Sumai. Ficha na web de Casa del Libro En 2025 Alvarellos publicou Diarios 1938 e 1945, que actualiza e amplía o anterior.

 Galería de imaxes 

 Notas 

 Véxase tamén 

 Bibliografía 



 Outros artigos 
 Francisco Miguel
 Ligazóns externas 

 Vidal, Carme.   no Álbum de Mulleres do Consello da Cultura Galega, 2006.
 Repertorio biobibliográfico do exilio galego CCG.

Categoría:Nados en 1899
Categoría:Nados na Coruña
Categoría:Finados en 1970
Categoría:Exilio galego
Categoría:Galegos de México
Categoría:Escritores de Galicia en lingua castelá